CELEX: 32021R1820
Language: bg
Date: 2021-10-18 00:00:00
Title: Регламент за изпълнение (ЕС) 2021/1820 на Комисията от 18 октомври 2021 година за изменение на Регламент за изпълнение (ЕС) 2017/325 за налагане на окончателно антидъмпингово мито върху вноса на прежди с висока здравина от полиестери с произход от Китайската народна република след провеждане на преглед с оглед изтичане на срока на действие на мерките в съответствие с член 11, параграф 2 от Регламент (ЕС) 2016/1036 на Европейския парламент и на Съвета

19.10.2021   
               
               
                  BG
               
               
                  Официален вестник на Европейския съюз
               
               
                  L 369/3
               
            
         РЕГЛАМЕНТ ЗА ИЗПЪЛНЕНИЕ (ЕС) 2021/1820 НА КОМИСИЯТА
         от 18 октомври 2021 година
         за изменение на Регламент за изпълнение (ЕС) 2017/325 за налагане на окончателно антидъмпингово мито върху вноса на прежди с висока здравина от полиестери с произход от Китайската народна република след провеждане на преглед с оглед изтичане на срока на действие на мерките в съответствие с член 11, параграф 2 от Регламент (ЕС) 2016/1036 на Европейския парламент и на Съвета
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2016/1036 на Европейския парламент и на Съвета от 8 юни 2016 г. за защита срещу дъмпингов внос от страни, които не са членки на Европейския съюз (1), и по-специално член 11 от него,
         като има предвид, че:
         
                     (1)
                  
                  
                     За вноса в Съюза на прежди с висока здравина от полиестери с произход от Китайската народна република, осъществяван от включените в извадката производители износители, се прилагат антидъмпингови мерки в размер на 5,1 % — 9,8 %. На оказалите съдействие производители износители, които не бяха включени в извадката, беше наложена митническа ставка 5,3 %. Освен това с Регламент за изпълнение (ЕС) № 1105/2010 на Съвета (2) върху вноса на прежди с висока здравина от полиестери беше наложена приложима за цялата държава митническа ставка 9,8 %.
                  
               
                     (2)
                  
                  
                     След провеждане на преглед с оглед изтичане на срока на действие на мерките срокът на първоначалните мерки беше удължен с още пет години с Регламент за изпълнение (ЕС) 2017/325 на Комисията (3).
                  
               
                     (3)
                  
                  
                     В Регламент за изпълнение (ЕС) 2019/1706 на Комисията (4) беше направено заключението, че дружеството Wuxi Solead Technology Development Co., Ltd (Wuxi Solead) отговаря на критериите, за да бъде считано за нов производител износител, и наименованието му беше добавено в списъка на оказалите съдействие дружества, които не са включени в извадката.
                  
               
                     (4)
                  
                  
                     След като промени наименованието си (5) на 16 януари 2020 г., на 26 май 2020 г. дружеството поиска от Комисията да потвърди, че промяната на наименованието не е засегнала правото на дружеството да се ползва от индивидуалната ставка на антидъмпинговото мито, прилагана за него при предишното му наименование.
                  
               
                     (5)
                  
                  
                     Комисията разгледа предоставената информация и стигна до заключението, че промяната на наименованието не е засегнала констатациите в Регламент за изпълнение (ЕС) 2019/1706, и по-специално приложимата спрямо Wuxi Solead ставка на антидъмпинговото мито.
                  
               
                     (6)
                  
                  
                     На 8 юли 2021 г. Комисията информира заинтересованите страни за горепосочените констатации и ги прикани да представят коментари в определен срок. Коментари не бяха получени.
                  
               
                     (7)
                  
                  
                     Мерките, предвидени в настоящия регламент, са в съответствие със становището на комитета, създаден с член 15, параграф 1 от Регламент (ЕС) 2016/1036,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            
               1.   В приложението към Регламент за изпълнение (ЕС) 2017/325 позоваването на
               
                  
                              „Wuxi Solead Technology Development Co., Ltd.
                           
                           
                              Yixing City“
                           
                        
               следва да се чете:
               
                  
                              „Jiangsu Solead New Material Group Co., Ltd.
                           
                           
                              Yixing City“.
                           
                        
            
            
               2.   Допълнителният код по ТАРИК A977, приложим за невключените в извадката оказали съдействие китайски производители износители, се прилага за дружеството Jiangsu Solead New Material Group Co., Ltd, Yixing City, считано от 16 януари 2020 г. Всяко окончателно мито, платено върху вноса на продукти, произведени от дружеството Jiangsu Solead New Material Group Co., Ltd., Yixing City, което надхвърля антидъмпинговото мито, установено в член 1, параграф 2 от Регламент за изпълнение (ЕС) 2017/325 по отношение на Wuxi Solead Technology Development Co., Ltd., се възстановява или опрощава в съответствие с приложимото митническото законодателство.
            
         
         
            Член 2
            Настоящият регламент влиза в сила в деня след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 18 октомври 2021 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 176, 30.6.2016 г., стр. 21.
         
            (2)  Регламент за изпълнение (ЕС) № 1105/2010 на Съвета от 29 ноември 2010 г. за налагане на окончателно антидъмпингово мито и за окончателно събиране на временното мито, наложено върху вноса на прежди с висока здравина от полиестери с произход от Китайската народна република, и за прекратяване на процедурата по отношение вноса на прежди с висока здравина от полиестери с произход от Република Корея и Тайван (ОВ L 315, 1.12.2010 г., стр. 1).
         
            (3)  Регламент за изпълнение (ЕС) 2017/325 на Комисията от 24 февруари 2017 г. за налагане на окончателно антидъмпингово мито върху вноса на прежди с висока здравина от полиестери с произход от Китайската народна република след провеждане на преглед с оглед изтичане на срока на действие на мерките в съответствие с член 11, параграф 2 от Регламент (ЕС) 2016/1036 на Европейския парламент и на Съвета (ОВ L 49, 25.2.2017 г., стр. 6).
         
            (4)  Регламент за изпълнение (ЕС) 2019/1706 на Комисията от 10 октомври 2019 г. за изменение на Регламент за изпълнение (ЕС) 2017/325 на Комисията от 24 февруари 2017 г. за налагане на окончателно антидъмпингово мито върху вноса на прежди с висока здравина от полиестери с произход от Китайската народна република след провеждане на преглед с оглед изтичане на срока на действие на мерките в съответствие с член 11, параграф 2 от Регламент (ЕС) 2016/1036 на Европейския парламент и на Съвета (ОВ L 260, 11.10.2019 г., стр. 42).
         
            (5)  Yixing Market Supervision Administration – Notice on Appoval for Registration of Alternation of Foreign-invested company (02821322-6) Corrigendum of Foreign-invested Company [2020] № 01160001 Unified Social Credit Identifier: 91320282330802782